
ОБЩИНСКИ СЪВЕТ – БУРГАС



ДОКЛАДНА ЗАПИСКА

От Диян Вълков Димов,
Общински съветник от групата на ПП ГЕРБ-Председател на ПКТМД
Димитринка Буланова
Общински съветник от групата на ПП ГЕРБ – член на ПКТМД
Антон Берданков
Общински съветник от групата на ПП ГЕРБ – член на ПКТМД




Относно: Предложение за актуализиране на транспортна схема за междуселищен автобусен превоз  във връзка с постъпило предложение на жителите на село Твърдица и становище на управителя на „Бургасбус”ЕООД. 


Уважаеми общински съветници,

На  свое редовно заседание провело се на 12.07.2016г. Постоянната комисия по транспорт и морско дело/ПКТМД/ разгледа ИСКАНЕ /Вх.№ 08-00-4976/22.06.2016г./ от жителите на с.Твърдица – Бургас, относно предложение „за преместване на автобусна спирка и подобряване транспортното обслужване по направление –с.Твърдица – Бургас”, чрез разкриване на нова автобусна линия от общинската транспортна схема на община Бургас. 
Със свое решение ПКТМД  изиска становище на общинския превозвач-„Бургасбус”ЕООД относно направените предложения. Управителят на дружеството е входирал в деловодството на Общински съвет становище с Вх№08-00-5116/22.07.2016г
Съответно се извърши и оглед на маршрута на утвърдената междуселищна линия №18/№18А по направлението Бургас – с.Твърдица – с.Маринка и обратно, както и възможноста за обособяване на техническа инфраструктура /джоб/ в съответствие с предложението на жителите на с.Твърдица.
Съвместно с Кметовете на с. Твърдица и с. Маринка е обсъден вариант за разписание по направление: Терминал „М.Руднк“- с.Твърдица – с.Маринка. Предложението е за три двупосочни часа, съобразени с утвърдените и действащи разписания на автобусните линии обслужващи двете населени места.
Предвид гореизложеното във връзка с текстовете на НАРЕДБА № 2 ОТ 15 МАРТ 2002 Г. ЗА УСЛОВИЯТА И РЕДА ЗА УТВЪРЖДАВАНЕ НА ТРАНСПОРТНИ СХЕМИ И ЗА ОСЪЩЕСТВЯВАНЕ НА ОБЩЕСТВЕНИ ПРЕВОЗИ НА ПЪТНИЦИ С АВТОБУСИ (ЗАГЛ. ИЗМ. - ДВ, БР. 44 ОТ 2011 Г.), на основание чл. 21, т. 23 от ЗМСМА, с цел предоставяне на по-качествена транспортна услуга и директна връзка с бързата автобусна линия,  предлагам Общински съвет – Бургас да вземе следното, 

                                               РЕШЕНИЕ:

1. Община Бургас да предприеме действия за обособяването/изграждането/ на техническа инфраструктура – забавително  ускорителен шлюз (джоб), за организиране  на автобусна спирка в зоната на обособения имот отреден за КОО между двете довеждащи към републиканския път улици.
2.Необходимите средства за изграждане се осигуряват в рамките на утвърдения бюджет за поддръжка на инфраструктурата на Община Бургас за 2016 година.
3.Възлага на общинска администрация да предприеме действия по въвеждане на новата автобусна линия,  при влизане в сила на новата транспортна схема на община Бургас и да изготви и предложи за одобрение от Общински съвет Бургас проект на маршрутно разписание, на база очаквания пътникопоток, и цени на транспортната услуга, съобразени с пробега на превозните средства. 


Приложение: Съгласно текста

